OpenLLM-France/wikimedia huggingface dataset:
# Sebastopol (Califòrnia)

Sebastopol és una població dels Estats Units a l'estat de Califòrnia. Segons el cens del 2000 tenia 7.774 habitants.

## Demografia

Segons el cens del 2000, Sebastopol tenia 7.774 habitants, 3.250 habitatges, i 1.953 famílies. La densitat de població era de 1.596,6 habitants/km².
Per edats la població es repartia de la següent manera: un 23,6% tenia menys de 18 anys, un 7,4% entre 18 i 24, un 25% entre 25 i 44, un 27,6% de 45 a 60 i un 16,5% 65 anys o més.
L'edat mediana era de 42 anys. Per cada 100 dones de 18 o més anys hi havia 75,3 homes.
La renda mediana per habitatge era de 46.436 $ i la renda mediana per família de 55.792 $. Els homes tenien una renda mediana de 40.538 $ mentre que les dones 32.399 $. La renda per capita de la població era de 22.881 $. Entorn del 4,7% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Sebastopol». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Sebastopol». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Scolichthys

Scolichthys és un gènere de peixos de la família dels pecílids i de l'ordre dels ciprinodontiformes.

## Taxonomia

* Scolichthys greenwayi (Rosen, 1967)
* Scolichthys iota (Rosen, 1967)

## Referències

* ↑ ITIS (anglès)
* ↑ BioLib (anglès)
* ↑ FishBase (anglès)
* ↑ The Taxonomicon (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sergei Shtanyuk

Sergei Shtanyuk (Minsk, 13 d'agost de 1973) és un exfutbolista belarús de la dècada de 2000.
Fou 71 cops internacional amb la selecció de Belarús.
Pel que fa a clubs, defensà els colors de Dynamo Minsk, Dynamo Moscou, Royal Antwerp o Stoke City.

## Referències

* ↑ Belarus – Record International Players
* ↑ «Stoke seal promotion». BBC Sport. [Consulta: 13 maig 2013].
* ↑ Sergei Shtanyuk a National-Football-Teams.com (anglès)
# Serrat dels Collars

El Serrat dels Collars és un serrat del terme municipal de Sant Esteve de la Sarga, del Pallars Jussà. Es tracta d'un dels contraforts de la part central-oriental del Montsec d'Ares.
Està situat al sud-est del terme de Sant Esteve de la Sarga, prop del límit amb Castell de Mur i amb Àger, al sud-oest del poble de Moror. A llevant seu hi ha el Serrat de Salitó, i a ponent, el Serrat del Camí d'Àger.

## Enllaços externs

* Institut Cartogràfic de Catalunya
# Shigeo Yaegashi

Shigeo Yaegashi (Daejeon, Imperi Japonès, 24 de març de 1933 - Tòquio (Japó), 2 de maig de 2011), és un exfutbolista i exentrenador japonès.

## Biografia

Shigeo Yaegashi va créixer a la Prefectura d'Iwate. Vadisputar 45 partits amb la selecció japonesa.

## Enllaços externs

* National Football Teams
* Japan National Football Team Database
# Sexe interracial

El sexe interracial és la pràctica en la qual dues o més persones de diferent raça o ètnia tenen relacions sexuals. El sexe interracial va tenir el seu origen en els països amb un important mestissatge a causa de la gran quantitat de persones de diferents races que habitaven en un mateix territori i que es trobava allunyat del control, polític o religiós, que prohibia les relacions entre persones de diferents races, especialment en les colònies europees de Llatinoamèrica, on el mestissatge va ser molt important per a la formació de l'actual genealogia llatinoamericana. Realment aquest terme és incorrecte, ja que només existeix una raça: la humana, per tant, el terme correcte seriosa sexe interètnic.

## Pornografia

Dins de la pornografia es diu interracial al subgènere en el qual es filma a persones de diferents races tenint relacions sexuals, referint-se a les relacions sexuals mantingudes per ciutadans afroamericans amb dones blanques, homes blancs amb dones asiàtiques, etc.

## Referències

* ↑ Newman, Richard. «Miscegenation». A: Kwame Appiah and Henry Louis Gates, Jr.. Africana: The Encyclopedia of the African and African American Experience. 1a edición. Nova York: Basic Civitas Books, 1999, p. 1320. ISBN 0-465-00071-1. «Miscegenation, a term for sexual relations across racial lines; no longer in use because of its racist implications»
* ↑ Pascoe, Peggy «Miscegenation Law, Court Cases, and Ideologies of "Race" in Twentieth Century America». The Journal of American History, 83, 1, 01-06-1996, pàg. 48 [Consulta: 13 juliol 2008].

## Enllaços externs

* Historical Background on Miscegenation Arxivat 2010-12-15 a Wayback Machine.
# Sergi Grimau i Gragera

Sergi Grimau i Gragera (Barcelona, 15 de gener de 1975) és un exjugador de bàsquet català. Amb 2.00 metres d'estatura, el seu lloc natural a la pista era el d'aler. És el més gran d'una saga de germans basquetbolistes formada per Roger (1978) i Jordi (1983).

## Trajectòria

* Planter del CB Sant Medir Barcelona.
* Planter del FC Barcelona
* CB Santfeliuenc (1993-1994)
* Maristes Ademar Badalona (1994-1995)
* Bàsquet Club Andorra (1994-1995)
* Ademar Badalona (1995-1996)
* Bàsquet Club Andorra (1995-1997)
* Viatges Aliguer Pineda (1997-1998)
* Menorca Bàsquet (1998-1999)
* Lleida Bàsquet (1999-2001)
* Drac Inca (2001-2002)
* Club Bàsquet Villa Los Barrios (2002-2003)
* CB Valls Fèlix Hotel (2002-2004)
* Club Bàsquet Girona (2004-2005)
* Lleida Bàsquet (2005-2006)

## Referències

* ↑ caceres2016.wordpress.com La saga de los Grimau, consultado julio de 2013

## Enllaços externs

* Fitxa del jugador a ACB. COM
# Serrat Llarg (Pinell de Solsonès)

El Serrat Llarg és una muntanya de 706,1 msnm al municipi del Pinell de Solsonès, a la comarca catalana del Solsonès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra Pedregosa (Soses)

La Serra Pedregosa és una serra situada al municipi de Soses a la comarca del Segrià, amb una elevació màxima de 225,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Severina

Severina és una novel·la pòstuma de l'escriptor italià Ignazio Silone, enllestida per la seua vídua Darina Laracy, i publicada en 1981, tres anys després del traspàs de l'escriptor.
L'argument comença quan un dissabte al vespre un grup de treballadors celebra una assemblea en el local sindical situat en la placeta de Sant Camil de Lel·lis de Civitella. Acabat l'acte esclata un avalot entre la policia i els treballadors a causa del qual mor un jove. Les autoritats sostenen que la policia no és responsable d'aquesta mort. Però, una jove monja, Severina, esdevé testimoni involuntari dels fets. A pesar de les fortes pressions que pateix, compareix a declarar i contradiu la versió oficial.
Severina esdevé el testament literari del gran novel·lista italià Ignazio Silone. Començada a escriure en 1977, mentre Silone estava convalescent, l'escriptor evoca en la protagonista d'aquesta obra –inconformista, desconfiada del poder, tenaç i fraternal– la seua admiració per la filòsofa francesa Simone Weil. Si els temes lligats al cristianisme sempre han estat presents en l'autor, en Severina esdevenen centrals a la llum del dilema entre obediència i consciència. Severina ja no expressa la fe en una revolució històrica, col·lectiva i política, sinó l'esperança en una revolució moral capaç de renovar i salvar la humanitat.
La novel·la ha estat traduïda al valencià-català per Joaquim Juan-Mompó Rovira, en la col·lecció Rent, de l'editorial Denes, amb un estudi introductori de Giulia P. Di Nicola i Attilio Danese.

## Referències

* ↑ Severina al bloc de vilaweb
* ↑ II parte introduzione a Severina, di Ignazio Silone Arxivat 2016-03-03 a Wayback Machine. 1 de maig de 2010 (italià)
* ↑ Bloc de la col·lecció Rent
* ↑ Severina Arxivat 2016-12-29 a Wayback Machine. al web de l'Editorial Renes
# Severina (cràter)

Severina és un cràter amb coordenades planetocèntriques de -71.51 ° de latitud nord i 286.17 ° de longitud est, sobre la superfície de l'asteroide del cinturó principal (4) Vesta. Fa 34.74 km de diàmetre. El nom adoptat com a oficial per la UAI el 27 de desembre de 2011 fa referència a Severina, una verge vestal romana.

## Referències

* ↑ "Severina (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hulsen, Christian; Carter, Jesse Benedict. Ermanno Loescher and Co. The Roman Forum: Its History and Its Monuments, 1906.
# Megastomatohyla pellita

Megastomatohyla pellita és una espècie de granota que viu a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Canseco-Márquez, L. 2004. Megastomatohyla pellita. Llista Vermella d'Espècies Amenaçades de la UICN 2006. Consulta: 30 d'abril del 2008.
# A Horaci

A Horaci és una de les odes més característiques i famoses de Miquel Costa i Llobera. Fou inicialment escrita l'any 1879. No seria publicada fins a l'any 1906 en el seu llibre Horacianes.

## Història

Miquel Costa i Llobera va compondre la seva cèlebre oda A Horaci l'any 1879, tot i que seria publicada anys més tard en el seu llibre Horacianes, el 1906.
Mentrestant, li enviaria l'oda a Ramon Picó i Campamar i Antoni Rubió i Lluch. Fou aquest darrer qui va emetre un judici més favorable. A més a més, providencialment, Rubió li va enviar l'oda al seu amic comú Marcelino Menéndez y Pelayo. Malgrat les reticències de Costa i Llobera, el seu amic i erudit decidiria incloure-la al seu llibre Horacio en España, afirmant que l'oda del jove poeta mallorquí era "una de les odas sáficas más puras y acicaladas de su tiempo".
No obstant, Costa i Llobera justificava els seus escrúpols ja que tenia por que l'oda es considerés una espècie de "homenaje de culto idolátrico a un poeta tan epicúreo y gentil", i per tant, proper a l'ideal del paganisme.

## Mètrica i versos

Es tracta d'un poema de 72 versos en estrofes sàfico-adòniques, que Horaci va utilitzar sovint en les seves obres. Com a resultat, cada estrofa consta de 4 versos (3 sàfics i 1 adònic). Els versos són d'onze síl·labes, sense rimar, i finalitzen amb un troqueu. El darrer vers adònic de cada estrofa sols té cinc síl·labes.
El seu inici és conegut:
| « | Príncep afable de la docta lira, mestre i custodi de la forma bella, tu qui cenyires de llorer i murtra, doble corona | » |

## Referències

* ↑ «Diccionari de la Literatura Catalana.». [Consulta: 19 maig 2023].
* ↑ Cifre Forteza, Bernat. Costa i Llobera i el món clàssic (1854-1922). Lleonard Muntaner Editor, p. 343.
* ↑ Menéndez y Pelayo, Marcelino. Horacio en España. Madrid, 1885, p. 313.
* ↑ Cifre Forteza, Bernat. Costa i Llobera i el món clàssic (1854-1922). Lleonard Muntaner Editor, p. 347.
* ↑ Cifre Forteza, Bernat. Costa i Llobera i el món clàssic (1854-1922). Lleonard Muntaner Editor, p. 327.
# Belén García Espinar

Belén García Espinar (l'Ametlla del Vallès, 26 de juliol de 1999) és una pilot de curses i saltadora de perxa catalana. Actualment competeix a les W Series.
El 2021, García va debutar a les W Series al Circuit d'Österreichring on va acabar la cursa 4a. Va acabar la temporada 10è a la classificació final amb 28 punts.
El 2022, va ser emparellada amb la pilot valenciana Nerea Martí a l'equip Quantfury. García va sumar punts en les quatre primeres curses de la temporada, abans d'aconseguir el seu primer podi al Circuit de Paul Ricard amb la 2a posició.

## Referències

* ↑ «Pertiguista y campeona de España de Fórmula 4» (en castellà). Superdeporte, 20-11-2019.
* ↑ «Belén García, la primera mujer que vence en la F4: "Hay hombres que no les gusta competir ante nosotras"» (en castellà). El Español, 12-04-2019.
* ↑ «Belen Garcia adds part-time FREC campaign alongside W Series». Formula Scout, 23-03-2021. [Consulta: 14 maig 2021].
* ↑ «Alice Powell takes back-to-back W Series wins 685 days apart». Formula Scout, 26-06-2021. [Consulta: 25 octubre 2021].
* ↑ «Belén García inicia les W Series a Miami - 06 maig 2022». L'Esportiu, 06-05-2022. [Consulta: 17 setembre 2022].
* ↑ «NEREA MARTI AND BELEN GARCIA TO RACE FOR QUANTFURY TEAM». W Series. Arxivat de l'original el 25 de març 2022. [Consulta: 25 juliol 2022].
* ↑ «W Series Paul Ricard: Chadwick holds off Visser to take seventh consecutive win». Autosport. [Consulta: 15 juliol 2022].
# Torrent de Boteric

El Torrent de Boteric és un afluent per l'esquerra del Torrent de Ruixol que transcorre íntegrament pel terme municipal de Saldes, al Berguedà.
De direcció global cap a les 11 del rellotge, neix entre el Roc de Sant Telm i el Roc dels Llamps. Fa tot el seu recorregut per un territori integrat en el Pla d'Espais d'Interès Natural (PEIN) de la Generalitat de Catalunya i més concretament en l'espai de la Serra d'Ensija - Els Rasos de Peguera.

## Xarxa hidrogràfica

La xarxa hidrogràfica del Torrent de Boteric, que també transcorre íntegrament pel terme municipal de Saldes, està constituïda per quatre cursos fluvials la longitud total dels quals suma 2.779 m.

## Enllaços externs

   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Xarxa de rius de les conques principals de Catalunya
* ↑ 1.390 msnm. segons el mapa de l'ICC
* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Casa a la carretera d'Olot, 14 (Sant Joan les Fonts)

La Casa a la carretera d'Olot, 14 és una obra de Sant Joan les Fonts (Garrotxa) inclosa a l'Inventari del Patrimoni Arquitectònic de Catalunya.

## Descripció

És una casa de planta rectangular, amb teulat molt pronunciat a tres aigües. És de teules planes, coronat per pinacles i té gàrgoles amb caps d'aus. És sostingut per bigues de fusta vistes. Disposa de planta baixa, pis i golfes; les obertures, distribuïdes segons un eix de simetria estan emmarcades per estuc i tenen les baranes de fusta. Els murs varen ser arrebossats.

## Història

A principis de la nostra centúria, conviuran a Olot el Modernisme i el Noucentisme; aquest darrer, amb les seves diferents corrents i contradiccions, tindrà la seva puntual aplicació a la capital de La Garrotxa. L'ala més típica i normativa estava representada pel Grup Escolar Malagrida i la Biblioteca Popular de la Mancomunitat -avui desapareguda-. Un altre corrent noucentista s'entronca amb l'arquitectura europea del moment i està representada per l'arquitecte Rafael Masó. Hi ha definitivament un tercer grup que accentua els aspectes eclèctics, historicistes i fins i tot acadèmics.

## Referències

* 1 2 «Casa a la carretera d'Olot, 14». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Tràgia

Tràgia, també anomenat Tragiæ, Tragaeae o Tragæa, és una petita illa prop de la costa sud de Samos, a la rodalia de la qual Pèricles va derrotar la flota de Samos el 440 aC.

## Referències

* ↑ Schmitz, Leonhard. «Tra'gia». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
# Vicent Moreno i Baixauli

Vicent Moreno i Baixauli (Massanassa, l'Horta Sud, 1957) és un docent i activista valencià.
Llicenciat en Geografia i Història, ha estat assessor del Servei d'ensenyaments en valencià de la Conselleria d'Educació de la Generalitat Valenciana durant els anys 1993 i 1996. Ha estat coautor del 'projecte d'Acord', un material d'ensenyament del valencià per als nouvinguts, i ha impartit cursos i seminaris de formació per al professorat del primer cicle de primària sobre l'ús vehicular de les llengües. Impulsor del valencià, ha presidit el 'Guaix', la Coordinadora d'Escola Valenciana a l'Horta Sud, i ha coordinat el programa Voluntariat pel Valencià i ha estat membre de la Junta Directiva de l'entitat.
L'any 2010 fou escollit com a president de Escola Valenciana, substituint a Diego Gómez al capdavant de l'entitat. El 2015 fou renovat en el seu càrrec fins al 2018, en que fou substituït per Natxo Badenes.

## Referències

* ↑ «Vicent Moreno substitueix Diego Gómez al front d’Escola Valenciana. Aproximació a Vicent Moreno i Baixauli». Racó Català, 05-11-2010 [Consulta: 13 juny 2022].
* ↑ «Escola Valenciana confia a Vicent Moreno la direcció de l'entitat durant quatre anys més». Diari ARA, 20-12-2015 [Consulta: 13 juny 2022].
* ↑ «Escola Valenciana reelegeix Vicent Moreno com a president». El País, 19-12-2015 [Consulta: 13 juny 2022].
# Vicent Nebot Gargallo

Vicent Nebot Gargallo (Llucena, 1952 - Castelló de la Plana, 2011) fou un polític socialista valencià, alcalde de Llucena (l'Alcalatén) de 1987 a 2011.
Fou treballador de Bancaixa des del 1966. Militant del PSPV-PSOE, guanyà les primeres eleccions municipals el 1987, repetint els mateixos resultats en sis ocasions consecutives: a les següents dos (1991 i 1995) obtenint més del 90% dels vots. Com a alcalde impulsà projectes com el pavelló polifuncional, passant per la ruta dels molins, la rehabilitació de l'ajuntament, els habitatges tutelats per a majors, la rehabilitació del Castell o l'adequació de tots els passejos del municipi.
També fou diputat provincial de Castelló entre 1991 i 1995, encarregant-se de l'àrea d'obres; i diputat a les Corts Valencianes entre 2007 i 2011.
Morí el 26 de novembre de 2011 a l'Hospital Provincial de Castelló a causa d'un càncer de pulmó, amb 59 anys.

## Referències

* ↑ «Un histórica del PSOE». El Periódico Mediterráneo, 27-11-2011. [Consulta: 27 novembre 2011].
* ↑ «Fallece el exdiputado y alcalde de Llucena, Vicente Nebot, tras una larga enfermedad». Levante-EMV, 27-11-2011. [Consulta: 27 novembre 2011].
* ↑ «Llucena despide a Vicent Nebot, su alcalde desde hace 24 años». El Periódico Mediterráneo, 27-11-2011. [Consulta: 27 novembre 2011].
Càrrecs públics :
| Precedit per: Miguel Nebot Safont | Alcalde de Llucena 1987 - 2011 | Succeït per: Gerardo Beltrán Royó |
# Unión Católica (Espanya)

La Unión Católica va ser un partit polític espanyol de caràcter confessional que va existir a entre 1881 i 1884. Va ser fundat per Alejandro Pidal y Mon, a més dels comtes d'Orza i Canga Argüelles. Provenien del corrent neocatòlic que s'havia unit al carlisme durant la Primera República i que l'havien abandonat després què el pretendent al tron Carles VII prengués les armes.
L'eix del partit era el catolicisme, al que se supeditava qualsevol acció política. Això es veia en els seus orgues interns, i així, el seu primer president va ser Juan Ignacio Moreno y Maisanove, arquebisbe de Toledo. El partit mai no va arribar a tenir una força rellevant i, per indicació del Papa Lleó XIII, s'incorporà al Partit Liberal Conservador el gener de 1884.

## Notes

* ↑ Artola, Partidos y programas políticos (1808 - 1936). Tomo I., Madrid, 1974, p. 329.
* ↑ Artola, Partidos... p. 331.

## Bibliografia

* Artola, M. Partidos y programas políticos (1808 - 1936). Tomo I., Madrid, 1974. Editorial Aguilar. ISBN 84-03-12057-5
# Valoració per retrocés

Mètode volumètric d'anàlisi química també anomenat retrovaloració en què s'afegeix un excés conegut d'un reactiu patró a l'anàlit, tot seguit es valora el reactiu en excés amb un segon reactiu patró.
Les valoracions per retrocés esdevenen útils en els casos en què llurs punts finals són més clars que els d'una valoració directa, quan es necessita un excés del primer reactiu perquè es produeixi la reacció completa amb l'anàlit, és a dir, quan la reacció de la valoració directa no és favorable i per exemple té una cinètica lenta.

## Exemple d'una valoració per retrocés

a A $_{(anàlit)}$ + p P $_{(r.patró)}$ → c C + d D (excés conegut)
m P + b B $_{(r.valorant)}$ $^{ind}$ → f F + g G (addició lenta)

### Determinació de Cl$^-$

S'afegeix un excés de Ag$^+$ per precipitar el Cl$^–$ i l'excés de Ag$^+$ que no ha precipitat es valora amb SCN$^–$ i Fe(III) com a indicador.

### Determinació de l'anió hidrogencarbonat HCO3$^-$

* s'agrega un excés conegut de NaOH a la solució.
HCO₃$^-$$_{(aq)}$ + OH$^-$$_{(aq)}$ → CO₃$^{2-}$ $_{(aq)}$ + H₂O
* s'afegeix solució de BaCl₂ per precipitar el carbonat format en la reacció anterior.
CO₃$^{2-}$ $_{(aq)}$ + H₂O + Ba$^{2+}$ $_{(aq)}$ → BaCo$_{3(s)}$↓
* Finalment es valora el OH- en excés amb solució de HCl com agent valorant.
H$^+$$_{(aq)}$+OH$^-$$_{(aq)}$ → H₂O
Aquesta última valoració presenta un gran salt de pH en proximitat del punto equivalent per tant, és adequada per visualitzar sense problemes el punt final.

## Bibliografia

* Harris, D.C. Anàlisi Química Quantitativa. Barcelona: Reverté, 2006
* Bermejo, F. Química Analítica General, Cuantitativa e Instrumental. Madrid: Parainfo, 1991
* Budevsky, O. Fonaments de l'Anàlisi Química. Barcelona: Universitat de Barcelona, 1993
* Christian, G.D. Química Analítica. Mèxic: Limusa, 1990
* Skoog, D.A.; West, D.M. Química Analítica. Madrid: McGrawHill,1989
* Skoog, D.A.; West, D.M.; Holler, F.J. Química Analítica. Mèxic: McGrawHill,1995

## Enllaços externs

* http://aprendeenlinea.udea.edu.co/lms/ocw/mod/page/view.php?id=171 Arxivat 2016-08-09 a Wayback Machine.
* http://ocw.um.es/ciencias/analisis-quimico/material-de-clase-1/tema-4.pdf Arxivat 2016-02-22 a Wayback Machine.
# United Hatzalah

United Hatzalah (en hebreu: איחוד הצלה) (transliterat: Ichud Hatzalah) és un servei mèdic d'emergència voluntari (SEM) amb seu a Jerusalem. És una de les moltes organitzacions Hatzalah que hi ha en alguns països del món. Va ser fundada l'any 2006, i és la major organització sense ànim de lucre d'emergències, independent i voluntària, que té el seu àmbit d'actuació en l'estat d'Israel, amb més de 2.500 tècnics d'emergències mèdiques (TEM), paramèdics i metges dispersos per tot el país.

## Centre de Comandament

Des del seu centre de comandament, United Hatzalah fa servir una avançada tecnologia basada en el sistema de telefonia GPS per identificar els voluntaris més propers i els més qualificats, que estan prop d'una emergència i les rutes dels voluntaris, tot això a través d'una aplicació per a dispositius mòbils. Els quadres de voluntaris civils entrenats en tot Israel creen una xarxa de socorristes, cadascun d'ells està equipat amb motocicletes medicalitzades (anomenades ambucicles) capaces d'arribar fins a on estan les víctimes en pocs minuts. L'organització es finança exclusivament a través dels donatius i de l'ajuda benèfica.

## Contacte

Dins d'Israel, es pot contactar amb United Hatzalah a través d'un número directe d'emergència, el 1221. Tanmateix, la major part de la informació es rep directament a través dels serveis nacionals d'ambulàncies. United Hatzalah al seu torn alerta i es coordina amb les ambulàncies locals, els serveis de recerca i rescat, els equips d'extinció d'incendis, i la policia quan cal.

## Missió

La missió de United Hatzalah és proporcionar assistència mèdica per salvar vides durant el període crític entre l'inici d'una emergència i l'arribada de l'ambulància. Els seus serveis són gratuïts sense importar la raça, la religió, o l'origen ètnic del pacient. United Hatzalah ha estat assenyalat com una organització clau per a la seguretat nacional per part de les Forces de Defensa d'Israel (FDI). El centre de comandament de United Hatzalah funciona les 24 hores del dia, 7 dies a la setmana, i 365 dies a l'any. El seu objectiu últim és reduir el temps de resposta d'una mitjana nacional prèvia de 20 minuts fins als 90 segons, ja que aquest és un marge de temps crític per salvar una vida.

## Enllaços externs

* www.1221.org.il/ (hebreu)
* www.israelrescue.org/ (anglès)